Hirdetmény - **Bölcsődei beíratás a 2021/22. nevelési évre**

**Beiratkozás helye**: Mesevár Óvoda és Mini Bölcsőde /szakmai vezetőnél/

6320 Solt, Mester u. 24.

Tel: 06 30 852 8632, 78/ 486-054

**Beiratkozás időpontja: 2021. május 3-án 9:30-tól 17:30-ig**

 **május 4-én 7:30-tól 15:30-ig,**

**A beíratással kapcsolatos fontos tudnivalók:**

A bölcsőde a gyermekjóléti alapellátás része, olyan szolgáltató intézmény, amely az alapellátás keretében a családban nevelkedő - 20 hetestől - 3 éves korú - gyermekek napközbeni ellátását, szakszerű gondozását és nevelését végzi. Ha a gyermek a 3. évét betöltötte, a bölcsődei gondozási-nevelési év végéig maradhat a bölcsődében. A gyermekek védelméről és a gyámügyi igazgatásról szóló 1997. XXXI. törvény 42. § (2) értelmében amennyiben a gyermek nem érett az óvodai nevelésre, a 4. életévének betöltését követő augusztus 31-ig tovább gondozható a bölcsődében.

A bölcsőde végezheti a sajátos nevelési igényű gyermekek korai habilitációs és rehabilitációs célú nevelését, gondozását is a gyermek 6 éves koráig, amennyiben a bölcsődei ellátás ideje alatt derül ki a sajátos nevelési igény.

A mini bölcsődébe a Solt város körzetében állandó lakhellyel, igazolt tartózkodási hellyel rendelkező szülők adhatják be kérelmüket.

A gyermekek felvétele egész évben folyamatos, de férőhely függvénye.

A felvétel során előnyben részesül:

* ha mindkét szülő dolgozik,
* ha a szülő beteg, és nem tudja gyermekét megfelelően ellátni,
* egyedülálló szülő,
* a szülő szociális helyzete miatt nem tudja biztosítani gyermeke megfelelő ellátását
* a gyermek felvételét a gyámhatóság, gyermekorvos vagy a védőnő kezdeményezi,
* anya GYES-en van, de mellette munkát vállal,
* az anya nappali tagozatos felsőoktatási intézmény hallgatója,
* a családban sérült, vagy 3, vagy több gyermeket nevelnek, és az adott gyermek után más ellátást (GYED, GYES) nem folyósítanak a család számára,
* a szülő munkaerőpiaci részvételt elősegítő programban, képzésben vesz részt.

**A** **beiratkozáshoz szükséges dokumentumok, amelyeket a beiratkozáskor be kell mutatni:**

* a gyermek születési anyakönyvi kivonatát,
* lakcímet igazoló hatósági igazolványt (lakcímkártya),
* a gyermek TAJ kártyáját,
* a szülő személyi azonosító és lakcímet igazoló hatósági igazolványát (lakcímkártya).
* szakértői bizottság által kiállított szakértői véleményt, ha van ilyen (SNI),
* a rendszeres gyermekvédelmi kedvezményről szóló határozatot, ha van ilyen,
* mindkét szülő munkáltatói igazolását (30 napnál nem régebbi), vagy munkáltatói nyilatkozatot a várható alkalmazásról legkésőbb augusztus 15-ig,
* orvosi igazolás arról, hogy a gyermek egészséges, közösségbe mehet.
* oltási kiskönyv.

Az intézmény vezetője a felvétellel kapcsolatos döntésről írásban tájékoztatja a szülőt.

Amennyiben a szülő (törvényes képviselő) az intézményvezető döntését vitatja, akkor az értesítés kézhezvételétől számított 8 napon belül a fenntartóhoz fordulhat (Gyvt. 32§ (4) bekezdés).

A kiírás mellékletekkel együtt megtalálható a Mesevár Óvoda és Mini bölcsőde facebook oldalán!